# Käyttöopas

# Henkilökohtainen tietokone VAIO Pro 11/13SVP1121/SVP1321

Tulosta

## Mitä pitäisi tehdä, jos VAIO-tietokone ei käynnisty (vihreä virran merkkivalo ei syty)?

- Varmista, että kaikki laitekaapelit, kuten VAIO-tietokoneen ja verkkolaitteen välinen kaapeli sekä verkkolaitteen ja pistorasian välinen virtajohto, on kytketty oikein. Lisätietoja on kohdassa Liittäminen virtalähteeseen.

- Jos VAIO-tietokoneen virtajohto on kytketty kytkimellä varustettuun virtalähteeseen, varmista, että kytkin on päällä ja virtalähde on kytketty pistorasiaan oikein.

- Jos et sammuta VAIO-tietokonetta normaalisti, tehonsäätimen toiminta voi keskeytyä ohjelmavirheen takia.

  Irrota kaikki kaapelit ja oheislaitteet, kuten virtakaapeli ja USB-laite, ja pidä akun poistopainike painettuna kolmesta viiteen sekuntia ohuella, suoralla esineellä (esimerkiksi paperiliittimellä).

  Odota noin viisi minuuttia, laita sitten kaikki kaapelit ja laitteet takaisin paikoilleen ja käynnistä tietokone.

- Ennen kuin käytät VAIO-tietokonetta ensimmäisen kerran, tietokone on kytkettävä virtalähteeseen verkkolaitteen kautta.

- Varmista, että käytät laitteen mukana toimitettua Sony-verkkolaitetta.

  Käytä turvallisuussyistä vain alkuperäistä Sony-verkkolaitetta, jonka Sony on toimittanut VAIO-tietokoneen mukana.

- Akun varaus voi olla loppumassa.

- Varmista tietokoneen painiketta(Virta (Power)) painamalla, ettei VAIO-tietokone ole horrostilassa.

  Huomaa, että jos pidät painiketta(Virta (Power)) painettuna yli neljä sekuntia, tietokone sammutetaan.

- Jos VAIO-tietokone tuodaan suoraan kylmästä tilasta lämpimään tilaan, tietokoneen sisään saattaa tiivistyä kosteutta.

  Odota tällaisessa tapauksessa vähintään tunti, ennen kuin käynnistät tietokoneen.

  Älä käytä tietokonetta hyvin kosteissa olosuhteissa (kun ilmankosteus on yli 80 %), sillä se saattaa aiheuttaa tietokoneen toimintahäiriöitä.

Siirry sivun alkuun